ועדת הכספים, כנסת 20, פרוטוקול מספר 540, 2016-12-07 16:00

משה גפני: אני פותח את הישיבה.

<ליאת גרבר: בהגדרת "יתרת זכות", במקום ההגדרה שמופיעה בפני הוועדה יבוא "יתרת הניתנת לקיזוז על פי דין, לרבות שטרי הון שהונפקו לתקופה של עד 5 שנים".

<ליאת גרבר: במשיכה של כספים מחברה בפסקה (2), במקום "כבטוחה לחוב של בעל המניות" יבוא "כבטוחה כלשהי לטובת בעל המניות".

<ליאת גרבר: "בעלות נכס" – הגבוה מבין יתרת שווי הרכישה כאמור בסעיף 47 לחוק מיסוי מקרקעין בתוספת אחת, או עלות הנכס בדוח על המצב הכספי של החברה".

<ליאת גרבר: לגבי פסקה (5), יתרת הזכות שנוכתה מהכנסה, במקום שנתיים זה יהיה 18 חודשים.

<ליאת גרבר: בפסקה (9) המילה "עסקית" תימחק, והמשפט "אם שווי השוק של הנכסים בחברה המקבלת לא פחת משווי ההתחייבויות בה מיד לאחר קבלת ההלוואה או בתום אותה שנה" - יימחק.

<ג'ק בלנגה: בפסקה (4) ביקשנו 3 שנים במקום 4 שנים.

<אייל לב-ארי: הבנתי שזה השתנה ל-3.

<יוסי אלישע: ליאת, אם היא תוחזר תוך 18 חודש, היא לא מנוכה.

<ליאת גרבר: אתה יכול לקחת אותה תוך שנה וחצי.

<רובי בוטבול: ב-62א(א)(1), אחרי המשפט "לרבות בצעד קשור לאותו חבר בני אדם" אנחנו מוסיפים את המילים "בתפקידו כנושא משרה, לרבות שירותי ניהול וכיוצא באלה".

<רובי בוטבול: בסוף אנחנו מוסיפים את המשפט "למעט אם הוא בעל מניות מהותי, במישרין או בעקיפין, בחבר בני אדם האחר".

<רובי בוטבול: בסעיף קטן (ב), במקום "במשך שנתיים" יבוא "30 חודשים לפחות", ובמקום "ובלבד בתום השנתיים" יבוא "30 חודשים".

<אייל לב-ארי: לנו יש בעיה עם ההתניה שיוצרת לנו מעין שינוי בסטטוס.

<אייל לב-ארי: אנחנו חושבים שצריך לבוא ולהגיד שהפעולות נעשות במסגרת יחסי עבודה, לא לקבוע מבחן סטטוס אחר.

<רובי בוטבול: לגבי פסקה (ד), במקום המילה "שישה" יבוא "ארבעה".

<רובי בוטבול: בסוף הפסקה אנחנו אומרים שבעל המניות המהותי או קרובו ייחשבו כמועסק אחד.

<רובי בוטבול: בסעיף 40(ב)(1), במקום "31 לדצמבר 2017" יבוא "31 לדצמבר 2018".

משה גפני: את התאריך העברי צריך לבדוק.

<רובי בוטבול: בסעיף 40(ב) צריך למחוק את המילים "שעלותו גבוהה מ-2 מיליון 500 אלף ₪".

<רובי בוטבול: סעיף קטן (ג) נמחק.

<רובי בוטבול: אנחנו מבקשים להדגיש שבמקרה שבעל המניות בוחר לקחת את הדירה אליו, הוא ישלם דיבידנד בגובה העודפים נכון למועד שהוא העביר אליו את הדירה.

<רובי בוטבול: הדיבידנד יהיה לפי העלות המופחתת.

<יוסי אלישע: בניכוי המשכנתא וכל הניכויים.

<רובי בוטבול: לא בניכוי המשכנתא.

<יוסי אלישע: אתה רוצה לחייב אותו על משכנתא?

<יוסי אלישע: איזה רווח יש פה אם יש משכנתא?

<יוסי אלישע: יתרת זכות, משכנתא ועלות מופחתת - אלה שלושת המרכיבים.

<ג'ק בלנגה: אם יש לו יתרות זכות והלוואה, זה גם מנוטרל.

<רובי בוטבול: עלות מופחתת בניכוי כל הפרמטרים שדיברנו עליהם.

<רובי בוטבול: את המס על הדיבידנד הזה נפרוס למי שיבקש על פני 24 חודשים, כמובן עם ריבית והפרשי הצמדה.

<ג'ק בלנגה: אם יש דירה שנמשכת עם משכנתא של מיליון שקל, זה לא דיבידנד, אי אפשר לחלק דיבידנד.

<ג'ק בלנגה: זה יורד.

<ג'ק בלנגה: את זה סיכמנו.

<רובי בוטבול: משכנתא בסדר, אבל לא יתרת זכות.

<ג'ק בלנגה: את יתרת הזכות הוא ימשוך לפני זה, זה לא קשור.

<ג'ק בלנגה: לגבי חברות השכירים, התחולה היא מ-1.1.2017, כן?

<רובי בוטבול: זה ברור.

<ג'ק בלנגה: שלא יהיה בלגן ב-2016.

<רובי בוטבול: כל התחולה של החוק היא מ-1.1.2017.

<אייל לב-ארי: כל סעיף התחילה של החוק הוא 1.1.2017, אלא אם כן נקבע אחרת.

<רובי בוטבול: השומות על יתרות חובה ועל חברות שכירים לא קשורות.

<יוסי אלישע: בסדר, כי את השומות אתם עושים לפי הדין הישן.

<רובי בוטבול: בסעיף 40(א)(1), במקום "1 בינואר 2015" יבוא "1 בינואר 2013".

<רובי בוטבול: אנחנו נתקן את התאריך העברי בהתאם.

<ג'ק בלנגה: 5 השנים האחרונות, לא הראשונות.

<רובי בוטבול: נכון.

<רובי בוטבול: הסעיף יאפשר לחלק רק עד 50% מהרווחים של החברה.

<ליאת גרבר: שזה כלל הרווחים של החברה שנצברו.

<רובי בוטבול: יש תקרה של 3 מיליון שקל.

<רובי בוטבול: בה אנחנו לא נוגעים.

<ג'ק בלנגה: זו רצפה.

<רובי בוטבול: אם העודפים של חברה הם עד 5 מיליון שקלים, את העודפים האלה אנחנו לא מחלקים.

<יוסי אלישע: אם חולקו 50% מהרווחים לאורך השנים, החברה לא נמצאת במשחק, אי אפשר לפנות אליה.

<ג'ק בלנגה: אם 50% חולקו, בין אם ביוזמת הנישום, בין אם ביוזמת מנהל הרשות, הסעיף לא חל.

<רובי בוטבול: אם ברמה של השנה חולקו ה-50% האלה, הסעיף לא חל.

<יוסי אלישע: אי אפשר לגשת לחברה שחילקה 50% מרווחיה באופן שוטף.

<ג'ק בלנגה: כמובן שהוועדה נשארת.

<ג'ק בלנגה: כל שאר הכללים בסעיף נשארים.

<ליאת גרבר: הסעיף חל על כל יתרת העודפים הקיימים כשהחוק נכנס לתוקף.

<ג'ק בלנגה: 5 שנים אחורה.

<רובי בוטבול: נכון.

<ג'ק בלנגה: זה חל על סוף 2012.

<ג'ק בלנגה: 5 שנות מס?

<רובי בוטבול: כן.

<איתן צחור: נושא משרה זה לא כל נושא אחריות.

<ג'ק בלנגה: כל ההסכמות שלנו מותנות בזה שאנחנו יכולים לחלק דיבידנדים עד סוף 2017 בשיעור של 25%, כולל מס יסף.

<ג'ק בלנגה: זה סעיף יסוד בהסכם.

משה גפני: לפני ההצבעה אני רוצה להוסיף את הוראת השעה הזאת.

משה גפני: אני רוצה שתהיה הסכמה על העניין הזה.

משה גפני: אני חושב שזה חשוב לעשות את זה.

<ניר גרסל: אנחנו מתנגדים לזה.

משה גפני: אתם לא יכולים להתנגד.

משה גפני: זה חוק מאוד חשוב.

משה גפני: זה חוק שלפי דעת כל החברים ולפי דעתי נאבק בנושא של תכנוני מס ומה שנלווה לעניין הזה.

<ניר גרסל: אדוני היושב-ראש, הנושא נדון בתוך האוצר.

משה גפני: אני רוצה שהוראת השעה הזאת תהיה בהסכמה.

משה גפני: אם היא לא תהיה בהסכמה, אנחנו נצביע על זה.

משה גפני: אני מבקש שתביאו את זה להצבעה.

משה גפני: אני מברך את מנהל רשות המיסים, את האנשים ברשות המיסים, את הארגונים ואת כל מי שהיה שותף לעניין הזה.

משה גפני: זו פעילות נכונה.

משה גפני: הרעיון חשוב ורציני.

משה גפני: אני שמח שהחוק יאושר, אני רק מבקש שנוסיף את הוראת השעה.

משה גפני: אני מודה לכם, הישיבה נעולה.